ii Mpfilungano: I ku songasongana ka timhaka loku vangiwaka hi swimunhuhatwa leswi mutsari a nga swi vumba eka xitori loko swi tikuma swi ri eka tindhawu to hambanahambana, swi ri karhi swi endla migingiriko yo karhi. Ximunhuhatwankulu xi va xi ri karhi xi lava ku fikelela mhaka yo karhi kambe xi tsandzeka. Xi nga tsandzekisiwa hi vanhu vo karhi, kumbe hikokwalaho ka xiyimo lexi xi tikumaka xi ri eka xona. Mpfilungano wu vanga ntlimbo, lowu nga ku bohana ka swilo loku sivelaka ximunhuhatwankulu ku fikelela xikongomelo xa xona. Ku na ntlimbo wa le ndzeni, laha ximunhuhatwankulu hi xoxe xi lwisanaka na mavonelo kumbe ripfumelo ra xona, kasi ku tlhela ku va ni ntlimbo wa le handle, laha ximunhuhatwankulu xi siveriwaka ku fikelela leswi xi swi lavaka hi ntumbuluko kumbe swimunhuhatwa swin'wana leswi vuriwaka swisihalali. Ntimbo wa kula wu fika eka makholo, ku nga xiyimo laha timhaka se ti nga bohana lero ku laveka xitshunxo.